5 redes waarom rooibos goed is vir jou | SARIE
FOTO Unsplash	Verwante Artikels
Wenke vir 'n spa-bederf by die huis
Weet jy wat ortoreksie is?
Dís wat stres aan jou doen
5 redes waarom rooibos goed is vir jou	deur Lydia van der Merwe
Dis een van die natuur se wonderwerke danksy 'n hele weermag antioksidante wat jou gesondheid kan beskerm en langlewendheid kan aanhelp. Boonop is dit goed vir jou vel! Dis trots Suid-Afrikaans, so eie aan ons land soos braaivleis, rugby en sonskyn. 'n Magiese plant wat natuurlike helende vermoëns besit. Hoewel rooibos reeds eeue lank gebruik word, is die voordele nie meer net anekdoties nie. Wetenskaplikes oor die wêreld heen ondersoek dit vir 'n beter begrip van hoekom dit so goed is vir ons gesondheid, en sedert die jare vyftig is meer as honderd studies oor rooibos in wetenskaplike joernale gepubliseer.
Ons bekyk die uniekheid van dié bossie wat deel is van die Kaapse fynbos-rykdom.
FOTO Donna LewisSARIE KOS OKT/NOV 2012
Probeer ook: Rooibos-ystee
Goud in jou koppie: 5 redes waarom rooibos goed is vir jou
1. Beskerm teen kanker
• Kragtige plantchemikalieë (wat onder meer ook as antioksidante optree) in die plant kan kanker voorkom of vertraag.
• Rooibos kan moontlik sekere gene aanskakel wat help om kankerselle af te breek. Baie studies met rotte en muise het bewys dit kan die ontwikkeling van velkanker-letsels vertraag, voor- kankeragtige letsels in die lewer verminder en die ontwikkeling van papillome (goedaardige gewasse) in die slukderm strem.
*Verskeie artikels oor rooibos en kanker het in mediese joernale soos Mutation Research, Cancer Letters en Nutrition and Cancer verskyn.
2. Die hart en ander organe
• Ses koppies rooibostee (deur die dag) kan help om jou hart gesond te hou.
• Dit beskerm die lipiede in jou bloed teen vry radikale, versterk vlakke van glutatioon (die liggaam se eie super-antioksidant) en verbeter die bloedlipied-profiel. Dit verminder die totale cholesterolvlakke, veral die vlakke van "slegte" LDL-cholesterol.
• Dit strem die aktiwiteit van 'n ensiem (ACE) wat vermoedelik betrokke is by die ontwikkeling van hartsiektes. ACE-inhibeermiddels word dan ook gebruik om hartsiektes en hoë bloeddruk te behandel.
• 'n Antioksidant in rooibos, chrysoeriol, kan vaskulêre hartsiektes voorkom en behandel. Dit kan ook die lugpyp verwyd (brongodilator), bloeddruk help verlaag en spierspasmas verlig
• Rooibos verminder die produksie van kortisol, die sogenaamde streshormoon. En dus ook die vernietigende uitwerking van stres op die liggaam.
• Streshormone maak jou boonop honger en moedig die stoor van vet aan. Jy sit dan gewig aan. Oorgewig word gekoppel aan onder meer hoë bloeddruk, hartsiekte, metaboliese sindroom, insulienweerstandigheid en tipe 2-diabetes.
4. Die lewer
• Rooibos voorkom die oormatige indringing van vetweefsel in die lewer – 'n potensieel ernstige toestand. Dit help ook beskadigde lewerselle herstel en word aanbeveel as 'n doeltreffende hulpmiddel om lewersiektes te voorkom en behandel.
5. Allergieë en inflammasie
• Dit help om allergieë te verlig deur die produksie van 'n ensiem (sitochroom P450) aan te wakker wat allergene help metaboliseer.
• Die antioksidant-effek van rooibos kan help om inflammasie te verminder en só kolitis help beveg. ('n Siekte wat sere in die kolon veroorsaak.)
→ Nog Gesondheidstories
Dié week met Ilzé … haar eerste blog! Sepiesterre in Willem Botha-musiekvideo Gesonder bros koekies – sonder suiker en botter! Glutenvrye karringmelkbeskuit met muesli en bloubessies Glutenvrye karringmelkbeskuit met fudge Glutenvrye karringmelkbeskuit met sjokolade en pistasieneut TEKEN IN Teken nou in op SARIE of SARIE KOS Teken in Nuut in ons winkel